Rumput laut

Rumput laut adalah satu-satunya tanaman berbunga yang tumbuh di persekitaran laut. Terdapat kira-kira 60 spesies lamun laut sepenuhnya yang tergolong dalam empat keluarga (Posidoniaceae, Zosteraceae, Hydrocharitaceae dan Cymodoceaceae), semuanya dalam urutan Alismatales kelas monokotiledon.

Rumput-rumput ini tumbuh merimbun lebat di dasar laut membentuk antara ekosistem yang paling produktif di dunia. Rumput-rumput ini turut berfungsi sebagai penyerap karbon penting serta menyediakan habitat dan sumber makanan untuk pelbagai jenis hidupan laut yang setanding dengan terumbu karang.

Taksonomi
KeluargaImejGeneraGambaranZosteraceaetengah|140x140pxPhyllospadixtengah|140x140pxZosteraHydrocharitaceaetengah|140x140pxEnhalustengah|140x140pxHalophilatengah|159x159pxThalassiaPosidoniaceaetengah|140x140pxPosidoniaCymodoceaceaetengah|140x140pxAmphibolistengah|140x140pxCymodoceatengah|140x140pxHaloduletengah|140x140pxSyringodiumtengah|114x114pxThalassodendronJumlah:   

Ekologi
Padang rimbunan
Rumput-rumput laut tumbuh secara luas merimbun sehingga mampu meliputi suatu kawasan pesisir atau dasar laut; rimbunan ini boleh terbentuk oleh satu atau lebih jenis rumput (2-12 jenis tumbuh bersama pada satu substrat) laut yang tumbuh baik padat atau jarang.

Pertumbuhan ini mewujudkan suatu hubungan saling bergantung timbal antara komponen abiotik (air dan mendapan) dan biotik (haiwan dan tumbuhan) lalu menjadi ekosistem perairan pantai yang sangat penting, baik secara fizikal mahupun biologi kerana mewujudkan tempat mencari makan, membiak dan membesar dan berlindung berbagai-bagai biota laut seperti ikan, krustasea, moluska (Pinna sp., Lambis sp., dan Strombus sp.), ekinodermata (Holothuria sp., Synapta sp., Diadema sp., Arcbaster sp., Linckia sp.) dan cacing (Polichaeta). 

Padang-padang menyaring nutrien sungai atau laut, pemecah ombak arus, serta meningkatkan mutu air laut dengan membantu pengendapan substrat dan menstabilkan mendapan. Ia turut memberi sokongan melindungi dasar perairan dari ancaman hakisan.Fortes, M.D., 1989. Seagrasses: a resources unkown in the ASEAN region. ICLARM Education Series 5: 46 pp.

 Rujukan 

 Pautan luar 
 Seagrass and Seagrass Beds, Smithsonian Ocean Portal
 Taxonomy of seagrasses
 Seagrass-Watch
 The Seagrass Fund at The Ocean Foundation
 World Seagrass Association